QORTI TA' L-APPELL KRIMINALI IMĦALLEF ONOR. Seduta ta' nhar-it Tlieta 22 ta' Novembru 2016 Nru. 199/2013 DS Il-Pulizija v. Josef Abdilla Castillo Il-Qorti: 1. Rat l-imputazzjonijiet miġjuba mill-Pulizija Eżekuttiva kontra Josef Abdilla Castillo, detentur tal-karta tal-identita` Maltija bin-numru 84377(M), quddiem il-Qorti tal- Maġistrati (Malta) bħala Qorti ta' Ġudikatura Kriminali talli fis-6 ta' Frar 2012 għall-ħabta ta' 12:30hrs u fil-ħin ta' qabel fi Triq it-8 ta' Diċembru, Il-Mellieha, u f'dawn il-Gżejjer: saq vettura Nru. CLR-310 b'manjiera perikoluża; (1) saq vettura Nru. CLR-310 b'manjiera traskurata; (2) (3) saq vettura Nru. CLR-310 mingħajr ma kellu liċenzja tas-sewqan mill- Awtorita` għat-Trasport f'Malta taħt dik il-kategorija speċifikata biex isuq l- imsemmija vettura; ta' saq vettura Nru. CLR-310 mingħajr ma kien kopert b'polza saq vettura Nru. CLR-310 mingħajr ma kienet liċenzjata mill-Awtorita` (4) assigurazzjoni dwar ir-riskji tat-terzi persuni; (5) għat-Trasport ta' Malta biex tintuża fit-triq (liċenzja tal-vettura mhux imċedda); (6) sar reċidiv b'sentenza tal-Qorti tal-Maġistrati (Malta) datata 14/12/2009 (Maġistrat Dr. S. Portelli Ferriggi Ragonesi LL.D.) liema sentenza saret definittiva u ma tistax tiġi mibdula. (7) kiser il-provvedimenti tal-Artikolu 22 tal-Kap 446 u l-Artikolu 7 tal-Kap. 446 b'sentenzi mogħtija mill-Qorti tal-Maġistrati (Malta) datati 07/04/2009 (Maġ. Dr. A. Micallef curry LL.D.), 22/6/2009 (Maġ. Dr. A. Preca LL.D.) u 16/07/2010 (Maġ. Il-Prosekuzzjoni talbet li l-imsemmi Josef Abdilla Castillo jiġi skwalifikat milli jieħu jew ikollu ebda liċenzja tas-sewqan għal perjodu ta' żmien li l-Qorti jidhrilha xieraq; 2. Rat is-sentenza tal-Qorti tal-Maġistrati (Malta) bħala Qorti ta' Ġudikatura Kriminali tat-23 ta' April 2013 fejn dik il-Qorti sabet lill-imsemmi Josef Abdilla Castillo ħati tal-imputazzjonijiet kollha kif miġjuba u kkundannatu piena ta' tliet (3) xhur priġunerija; 3. Rat ir-rikors ta' appell ta' l-imsemmi Josef Abdilla Castillo ppreżentat fis-6 ta' Mejju 2013 fejn talab lil din il-Qorti tirriforma s-sentenza appellata billi filwaqt li tikkonfermaha fir-rigward tad-dikjarazzjoni ta' ħtija, tvarjaha in kwantu l-piena, billi minflok il-piena ta' tliet (3) xhur priġunerija tissostitwixxi għall-istess piena, piena aktar ekwa u ġusta għall-każ odjern. Rat l-atti kollha tal-kawża; rat il-fedina penali aġġornata ta' l-appellant esebita mill-prosekuzzjoni b'ordni ta' din il-Qorti; semgħet ix-xhieda mill-ġdid; semgħet it-trattazzjoni; ikkunsidrat: 5. L-appellant għandu aggravju wieħed li huwa dwar il-piena li jqis eċċessiva u sproporzjonata meta wieħed jieħu in konsiderazzjoni l-fatti kollha tal-każ u d- dinamika tal-inċident li seħħ. Issa, il-prinċipju regolatur in materja ta' piena huwa li din il-Qorti mhux normali li tiddisturba d-diskrezzjoni ta' l-ewwel Qorti fl-għoti tal-piena sakemm din ma tkunx toħroġ barra mil-limiti stipulati fil-liġi u ma jkun hemm xejn x'jindika li kellha tkun inqas minn dik li tkun fil-fatt ingħatat1. Kwantu għall-piena m'hemmx dubju li din hija fil-parametri tal-liġi. Din il-Qorti, pero`, tosserva fl-ewwel lok rigward is-sitt imputazzjoni li ma jirriżultax li sar il-ħlas tal-multa nflitta bis-sentenza ta' l-14 ta' Diċembru 2009. Għalhekk ma jistax jingħad li l-piena ġiet skontata. Konsegwentement mhuwiex applikabbli l-artikolu 50 tal-Kodiċi Kriminali. Rigward is-seba' imputazzjoni mbagħad jirriżulta li l-Qorti Kriminali, presjeduta mill-Imħallef sedenti f'dan l-appell, b'sentenza tat-3 ta' Diċembru 2010 diġa` ttrattat ma' l-istess appellant dwar is-sentenzi tas-7 ta' April 2009, tat-22 ta' Ġunju 2009 u tas-16 ta' Lulju 2010. Quddiem din il-Qorti, id-difensur ta' l-appellant talab li jsir pre-sentencing investigation report, talba li ntlaqgħet minn din il-Qorti. L-uffiċjal tal-probation Maria Ramage hejjiet dan ir-rapport mnejn tirriżulta tfulija u żgħożija pjuttost turbolenti fejn l-appellant beda jsibha diffiċli jikkontrolla r-rabja u l-aggressjoni tiegħu u anke beda jabbuża mid-droga. Is-sitwazzjoni domestika ma tantx għenet. L-uffiċjal tal-probation issuġġeriet illi l-appellant jitqiegħed taħt ordni ta' probation sabiex jiġi żgurat li jingħata gwida u sens ta' direzzjoni u jitwettaq l-pjan ta' kura li tqis neċessarju. Ta' min jgħid li anke l-uffiċjal prosekutur stqarr ma' l- uffiċjal tal-probation li ma jqisx piena effettiva ta' ħabs bħala piena idoneja fiċ- ċirkostanzi. Għalkemm l-uffiċjal tal-probation irrakkomandat li l-appellant jitqiegħed taħt ordni ta' probation, l-artikolu 3(2B) tal-Kap. 104 tal-Liġijiet ta' Malta jipprekludi l-applikazzjoni ta' l-Att dwar il-Probation f'każ ta' reat kontra d-disposizzjonijiet ta' l-artikolu 3 tal-Kap. Inoltre, din il-Qorti hi anke prekluża milli tagħmel ordni ta' superviżjoni peress illi l-artikolu 28G tal-Kodiċi Kriminali jipprovdi li tali ordni tista' ssir meta sentenza ta' iktar minn sitt xhur priġunerija tkun ġiet sospiża. Fiċ-ċirkostanzi tal-każ, pero`, u wara li kkunsidrat il-kontenut tar-rapport ta' l- uffiċjal tal-probation, tqis li sentenza effettiva ta' priġunerija tkun aktar ta' detriment milli ta' ġid u għaldaqstant sejra tgħaddi biex tittratta ma’ l-appellant b’sentenza sospiża ta’ priġunerija. 1 Ara, fost oħrajn, Appelli Kriminali: Il-Pulizija vs Nikola Sacco Decelis et, 2 ta’ Ottubru 2002; Il-Pulizija vs Maurizio Bal, 13 ta’ Novembru 2003; Ir-Repubblika ta’ Malta vs David Preca, 14 ta’ Gunju 1999; Ir- Repubblika ta’ Malta vs Apap sive Lino Foo Thiang Jooi, 24 ta’ April 2003. Għal dawn il-motivi tiddeċiedi billi tirriforma s-sentenza appellata, tirrevokaha in kwantu sabet lill-appellant ħati tas-sitt imputazzjoni, in kwantu jirrigwarda l- artikolu 50 tal-Kodiċi Kriminali, u s-seba' imputazzjoni u minflok tiddikjarah mhux ħati tagħhom, tirrevokaha wkoll in kwantu kkundannatu tliet xhur priġunerija effettivi u minflok tikkundannah xahrejn priġunerija, liema sentenza m'għandhiex tibda sseħħ ħlief jekk matul il-perijodu ta' sentejn millum huwa jikkommetti reat ieħor li għalih hemm il-piena ta' priġunerija. Tikkonferma s- sentenza appellata fil-bqija. Din il-Qorti spjegat lill-imsemmi Josef Abdilla Castillo bi kliem ċar ir-responsabbilta` tiegħu taħt l-artikolu 28B tal-Kap. 9 jekk huwa jikkommetti matul il-perijodu operattiv reat li għalih hemm piena ta' priġunerija. Tattira l-attenzjoni tar-Reġistratur tal-Qorti għad-dmirijiet tiegħu skond is- subartikolu (8) ta' l-artikolu 28A tal-Kap.